A csoport és újságjuk (The Lone Gunman - A Magányos Harcos) elnevezése, címe egyfajta ironikus, többféle képen is értelmezhető utalás az X-akták sorozatban is többször megemlített, Kennedy gyilkossággal kapcsolatos különféle összeesküvés elméletekre. Nevezetesen például arra, amely szerint Kennedy elnök ellen összeesküvést szőttek, és valójában nem magányos elkövető, Lee Harvey Oswald volt a tettes. Az amerikai sajtó és a Warren-bizottság annak idején ezzel a kifejezéssel emlegette a merénylőt.